****

**სამართლის ფაკულტეტი/ სამართლის საბაკალავრო პროგრამა**

**სილაბუსი**

|  |  |
| --- | --- |
| **სასწავლო კურსის დასახელება** | **საქართველოს კონსტიტუციური სამართალი** |
| **სასწავლო კურსის კოდი** | **Law0105B** |
| **სასწავლო კურსის სტატუსი** | სამართლის ფაკულტეტი,  სამართლის საბაკალავრო პროგრამა  სავალდებულო, სწავლების სემესტრი – ΙI |
| **ECTS** | **5 კრედიტი** – 125 სთ. ,  აქედან:  სალექციო –30 სთ.   * სამუშაო ჯგუფში მუშაობა – 15 სთ. * შუალედური და დასკვნითი გამოცდების –1+1+3= 5 სთ. * სულ 50 სთ. საკონტაქტო. * დამოუკიდებელი მუშაობა - 75 სთ. |
| **ლექტორი** | **კახი ყურაშვილი,** სამართლის დოქტორი, თჰუ–ს სამართლის ფაკულტეტის პროფესორი, ტელ. 595171717  კონსულტაცია-კვირაში-ორი დღე, ხუთშაბათი, შაბათი-13.00-15.00, აუდ. 21 |
| **სასწავლო კურსის მიზანი** | საქართველოს კონსტიტუციური (სახელმწიფო მოწყობის) სამართლის სასწავლო კურსის ფარგლებში სტუდენტი სწავლობს საქართველოს კონსტიტუციურ კანონმდებლობას, საქართველოს სახელმწიფოს კონსტიტუციურ-სამართლებრივ ორგანიზაციასა და მოდელს, კონსტიტუციურ-სამართლებრივ ინსტიტუტებს, მათი შექმნისა და მუშაობის წესს, ფუნქციებსა და კომპეტენციებს; პიროვნებისა და საქართველოს სახელმწიფოს ურთიერთობის კონსტიტუციური რეგლამენტაციის ზოგად დებულებებს. |
| **დაშვების წინაპირობა** | Law0102B - კონსტიტუციური სამართალის თეორია (სახელმწიფოთმცოდნეობა) |
| **სასწავლო კურსის ფორმატი** | ლექცია–30 სთ.  სამუშაო ჯგუფში მუშაობა –15 სთ. |
| **სასწავლო კურსის შინაარსი** | **იხილეთ დანართი N1** |
| **შეფასების სისტემა და მაჩვენებლები სტუდენტის ცოდნის შეფასების კრიტერიუმები** | გამოიყენება თბილისის ჰუმანიტარული სასწავლო უნივერსიტეტში არსებული შეფასების 100 ქულიანი სისტემა, შემდეგი კრიტერიუმებით:  1.აქტიურობა (სამუშაო ჯგუფში მუშაობა, პრაქტიკული მეცადინეობა, საკონტროლო სამუშაო, გუნდური ან პერსონალური პრეზენტაცია, წერითი და ზეპირი საშინაო დავალებები, ესეს შესრულება, რეფერატი ან სხვა სახის სამუშაო პედაგოგის შერჩევით) - მაქსიმუმ 30 ქულა;  2. შუალედური შეფასება  პირველი შუალედური გამოცდა (წერითი: ტესტირება ან კითხვა/პასუხები) - მაქსიმუმ 15 ქულა;  მეორე შუალედური გამოცდა (წერითი: ტესტირება ან კითხვა/პასუხები) -მაქსიმუმ 15 ქულა;  3. დასკვნითი გამოცდა - მაქსიმუმ 40 ქულა (კომბინირებული: ზეპირი კომპონენტი (20 ქულა), წერითი კომპონენტი (20 ქულა).     1. **შეფასება პირველი კომპონენტიდან (აქტიურიბიდან) მოიცავს:**   ა) სამუშაო ჯგუფში მუშაობას, დისკუსიაში ჩართულობას - მაქსიმუმ 15 ქულა, რომლის შეფასების კრიტერიუმებია:  **15-11 ქულა** - სტუდენტი აქტიურობდა, ამჟღავნებდა პროგრამული მასალის ცოდნას.  **10-8 ქულა** - სტუდენტი ყოველთვის არ იღებდა მონაწილეობას დისკუსიაში, თუმცა მისი წვლილი ყოველთვის ძალიან ღირებული იყო.  **7-5 ქულა** - სტუდენტი ხშირად იღებდა მონაწილეობას დისკუსიაში, თუმცა მისი შენიშვნები ნაკლებად საყურადღებო იყო.  **4-3 ქულა-** სტუდენტი იშვიათად იღებდა მონაწილეობას დისკუსიაში და შემოიფარგლებოდა რამდენიმე ზედაპირული რეპლიკით.  **2-1 ქულა -** სტუდენტი მხოლოდ ესწრებოდა სამუშაო ჯგუფს მონაწილეობის მიღების გარეშე.  **0 ქულა -** სტუდენტი ძირითადად არ ესწრებოდა სამუშაო ჯგუფში მეცადინეობებს.  ბ) პრეზენტაციის შეფასებას - მაქსიმუმ 15 ქულა, რომლის შეფასების კრიტერიუმებია:  ბ.ა) შესაბამისობა პრეზენტაციის მიზნებთან - 4 ქულა:   * პრეზენტაციას გააჩნია მიზანი და გადმოსცემს მნიშვნელოვან და საინტერესო ინფორმაციას პრეზენტაციის თემაზე - 4 ქულა; * მიზნები დასახულია, ნაშრომი ნაწილობრივ შესაბამება დასახულ მიზნებს - 3 ქულა; * პრეზენტაციაში მიზანი ისახება, თემა ცუდად არის გადმოცემული და მიზანი ბუნდოვანია-2-1 ქულა; * პრეზენტაციის თემა არ შეესაბამება პრეზენტაციის მიზნებს - 0 ქულა.   ბ.ბ) პრეზენტაციის შინაარსობრივი მხარე, წყაროების გამოყენება - 5 ქულა:   * - პრეზენტაციას გააჩნია სრული მონაცემები, აღინიშნება სხვადასხვა წყაროების დიდი რაოდენობით გამოყენება - **5 ქულა;** * - თემა სრულად არის გაშუქებული, გამონაკლისის სახით დაშვებულია შეცდომები, მწირია წყაროების გამოყენება - **4-3 ქულა;** * - შეზღუდულია მონაცემები, დასკვნები არ არის გაკეთებული, არ არის ან მითითებულია 1-2 წყარო - **2-1 ქულა;**   - საერთოდ არ არის არც ერთი წყარო გამოყენებული, შინაარსი არ არის სწორად გადმოცემული - 0 ქულა.  ბ.გ) პრეზენტაციის დიზაინი (გაფორმება) - 3 ქულა:   * გაფორმების ყველა პუნქტი დაცულია, პრეზენტაციის ფონი კარგად აღიქმება, სლაიდები პრეზენტაციის თემის შესაბამისია, სლაიდების გაფორმებაში გამოყენებულია სხვდასხვა სახის საშუალებები: ანიმაციები, სურათები და სხვ. - **3 ქულა;** * ტიტული ნაწილობრივ გაფორმებულია, ყველა სურათი არ არის პრეზენტაციის თემის შესაბამისი - **2-1 ქულა;** * ტიტული არ არის გაფორმებული, არც ერთი პუნქტი არ არის სწორად მითითებული, სლაიდები და გაფორმების სხვა საშუალებები არ არის გამოყენებული - **0 ქულა.** * ბ.დ) პრეზენტაციის ტექნოლოგია/კონტაქტი აუდიტორიასთან - 3 ქულა: * - კონტაქტი აუდიტორიასთან დამყარებულია და ეფექტურია, მეტყველება სწორი, კარგი და საინტერესოა, აუდიტორიის რეაქცია ადეკვატურია-3 ქულა; * - კონტაქტი აუდიტორიასთან სუსტია, ხანდახან უინტერესო, პრობლემების წამოჭრა არ ხდება, აუდიტორია განიცდის სირთულეს პრეზენტატორისა და პრეზენტაციის აღქმის პროცესში-**2-1 ქულა;** * - კონტაქტი პრეზენტატორსა დ აუდიტორიას შორის დაკარგულია, აუდიტორია ვერ აღიქვამს პრეზენტაციას - **0 ქულა.**   **2. ორი შუალედური გამოცდა: თითო-15 ქულა**  ა) პირველი შუალედური გამოცდა - წერითი სამუშაო (ტესტირება);ტესტი შედგება განვლილი მასალის ამსახველი 15 საკითხისაგან და თითოეული ტესტი ფასდება 1 ქულით.  ბ) მეორე შუალედური გამოცდა - წერითი სამუშაო - საკითხები (კითხვა-პასუხი); კითხვა-პასუხები შედგება 3 თეორიული საკითხისაგან, თითოეული თემა ფასდება-5 ქულით.  5 ქულიანი წერითი პასუხის შეფასების კრიტერიუმები:  **5 ქულა:** პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, ღრმად და საფუძვლიანად აქვს ათვისებული როგორც ძირითადი, ისე დამხმარე ლიტერატურა, ავლენს ანალიზისა და განზოგადების კარგ უნარს.  **4 ქულა:** პასუხი სრულია, მაგარამ შეკვეცილი; ტერმინოლოგიურად გამართულია; საკითხი ამომწურავად არის გადმოცემული; არსებითი შეცდომა არ არის; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა, ავლენს ანალიზისა და განზოგადების უნარს.  **3 ქულა:** პასუხი არასრულია; საკითხი დამაკმაყოფილებლად არის გადმოცემული; ტერმინოლოგია არასრულყოფილია; სტუდენტი ფლობს პროგრამით გათვალისწინებულ მასალას, მაგრამ აღინიშნება მცირეოდენი შეცდომები, სუსტია მის მიერ წარმოდგენილი საკითხის ანალიზი.  **2 ქულა:** პასუხი არასრულია; ტერმინოლოგია მცდარია და არაზუსტი; საკითხის შესაბამისი მასალა გადმოცემულია ნაწილობრივ; სტუდენტს არასაკმარისად აქვს ათვისებული ძირითადი ლიტერატურა; აღინიშნება რამდენიმე არსებითი შეცდომა. არასაკმარისი თეორიული მომზადების გამო სტუდნეტს უჭის მასალის პრაქტიკული მასალის გაანალიზება და მართებული დასკვნების გამოტანა.  **1 ქულა:** პასუხი არ არის სრულყოფილი; ტერმინოლოგია არ არის გამოყენებული, ან არ არის შესაბამისი; პასუხი არსებითად მცდარია. გადმოცემულია საკითხის შესაბამისი მასალის მხოლოდ ცალკეული ფრაგმენტები. სტუდენტი ვერ ახერხებს პრაქტიკული მასალის გაანალიზებას.  **0 ქულა:** პასუხი საკითხის შესაბამისი არ არის ან საერთოდ არაა მოცემული.  **3. დასკვნით გამოცდაზე** სტუდენტს მოითხოვება განვლილი მასალის ცოდნის დადასტურება. დასკვნითი გამოცდა არის კომბინირებული: **40 ქულა - ზეპირი კომპონენტი (20 ქულა), წერითი კომპონენტი (ტესტირება და ღია/დახურული კითხვები) - (20 ქულა)**.  ტესტი შედგება 15 დახურული კითხვისაგან, თითოეული ფასდება 1 ქულით (მაქსიმუმ 15 ქულა); წერითი გამოცდის მეორე ნაწილი შედგება ერთი საკვანძო თეორიული საკითხისაგან, ფასდება 5 ქულით. (იხ. ზემოთ მოცემული წერითი კომპონნეტის შეფასების კრიტერიუმები).  ზეპირი კომპონენტი შედგება 4 საკვანძო ღია კითხვისაგან (თითოეული ფასდება - 5 ქულით), რომლის შეფასების კრიტერიუმებია:  **5 ქულა** - საკითხი გაშუქებულია სრულყოფილად; სტუდენტი ზედმიწევნით ამჟღავნებს დამოუკიდებელი მსჯელობისა და დასკვნის გაკეთების უნარს; აქვს მასალის კომპაქტურად გადმოცემის უნარი.  **4 ქულა** - საკითხი სრულადაა გაშუქებული, მჯელობაში უშვებს უმნიშვნელო ხასიათის შეცდომებს; სტუდენტი ზედმიწევნით ამჟღავნებს დამოუკიდებელი მსჯელობისა და დასკვნის გაკეთების უნარს, უშვებს უმნიშვნელო ხასიათის შეცდომებს.  **3 ქულა** - საკითხი არაა სრულყოფილად გაშუქებული, არის ფაქტობრივი უზუსტობები; სტუდენტის დამოუკიდებელი მსჯელობისა და დასკვნის გაკეთების უნარი დამაკმაყოფილებელია.  **2 ქულა** - სტუდენტი ფრაგმენტულად ფლობს პროგრამით გათვალისწინებულ მასალას, არის ბევრი ფაქტობრივი უზუსტობა; სტუდენტს არასაკმარისად აქვს ათვისებული ძირითადი ლიტერატურა. დასკვნებს ვერ აყალიბებს.  **1 ქულა** - სტუდენტი ფაქტობრივად ვერ ფლობს პროგრამით გათვალისწინებულ მასალას; აქვს არსებითი შეცდომები. დასკვნები არა აქვს.  **0 ქულა**  - საკითხის ზეპირად გადმოცემა არ შეუძლია.  **შეფასების საერთო მოთხოვნები:**   * დაუშვებელია სტუდენტის მიერ მიღწეული სწავლის შედეგების ერთჯერადად - მხოლოდ დასკვნითი გამოცდის საფუძველზე შეფასება. სტუდენტის გაწეული შრომის შეფასება გარკვეული შეფარდებით უნდა ითვალისწინებდეს:   ა) შუალედურ შეფასებებს;  ბ) დასკვნითი გამოცდის შეფასებას.   * საბოლოო შეფასების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე. * დასკვნით გამოცდაზე გასვლის უფლება ეძლევა სტუდენტს, რომელსაც შუალედური შეფასებებისა და დასკვნითი გამოცდის მაქსიმალური ქულის გათვალისწინებით უგროვდება 51 ქულა. * სტუდენტს დამატებით გამოცდაზე გასვლის უფლება აქვს იმავე სემესტრში (ტრიმესტრში) (FX) ვერ ჩააბარა – მაქსიმალური შეფასების 41-50% მიღების შემთხვევაში. * დასკვნით და შესაბამის დამატებით გამოცდას შორის შუალედი უნდა იყოს არა ნაკლებ 10 დღისა.     **შეფასების სისტემა უშვებს:**  **ა) ხუთი სახის დადებით შეფასებას:**  ა.ა) **(A) ფრიადი** - მაქსიმალური შეფასების 91% და მეტი;  ა.ბ) **(B) ძალიან კარგი** - მაქსიმალური შეფასების 81-90%;  ა.გ) **(C) კარგი** - მაქსიმალური შეფასების 71-80%;  ა.დ) **(D) დამაკმაყოფილებელი** - მაქსიმალური შეფასების 61-70%;  ა.ე) **(E) საკმარისი** - მაქსიმალური შეფასების 51-60%;  **ბ) ორი სახის უარყოფით შეფასებას:**  ბ.ა) **(FX) ვერ ჩააბარა** - მაქსიმალური შეფასების 41-50%, რაც ნიშნავს, რომ სტუდენტს ჩასაბარებლად მეტი მუშაობა  სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება.  ბ.ბ) **(F) ჩაიჭრა** - მაქსიმალური შეფასების 40% და ნაკლები, რაც ნიშნავს, რომ სტუდენტის მიერ ჩატარებული სამუშაო არ  არის საკმარისი და მას საგანი ახლიდან აქვს შესასწავლი. |
| **სავალდებულო ლიტერატურა** | ა. დემეტრაშვილი, ი. კობახიძე, კონსტიტუციური სამართალი, თბილისი, 2014 |
| **დამატებითი ლიტერატურა** | 1. კონსტიტუციური სამართალი, ავტორთა კოლექტივის ხელმძღვანელი და პასუხისმგებელი რედაქტორი ავ. დემეტრაშვილი, თბილისი, საკონსტიტუციო პრობლემათა სტრატეგიული კვლევის ცენტრი, თბილისი, 2005.   1. 2. ანდრაშ შაიო, ხელისუფლების თვითშეზღუდვა (კონსტიტუციონალიზმის შესავალი), სტივენ ჰოლმსის წინათქმით, სამეცნიერო რედაქტორი: თევდორე ნინიძე, გამომცემლობა „სეზანი“ თბილისი, 2003.   3. ოთარ მელქაძე, კონსტიტუციონალიზმი, თბილისი, „თბილისის უნივერსიტეტის გამომცემლობა“, 2005.  4. პაატა ცნობილაძე, საქართველოს კონსტიტუციური სამართალი, ორ ტომად, ტომი პირველი, გამომცემლობა „უნივერსალი“, 2005 წელი. |
| **სწავლის შედეგები:**  **ზოგადი და დარგობრივი კომპეტენციები** | **ცოდნა და გაცნობიერება**  სასწავლო კურსის ათვისებით სტუდენტი შეისწავლის საქართველოს კონსტიტუციური სამართლის წყაროებსა და მის სისტემას, ნორმატიული აქტების იერარქიასა და მათი მიღების წესს; შეისწავლოს საქართველოს კონსტიტუციის, კონსტიტუციური კანონებისა და კონსტიტუციური შეთანხმების, აგრეთვე საქართველოს კონსტიტუციურ-სამართლებრივი საკანონმდებლო და ქვესაკანონმდებლო აქტების შინაარსს, მათი შექმნისა და გამოყენების რეჟიმებს; ადამიანის (მოქალაქის), საარჩევნო კორპუსის, პოლიტიკური პარტიებისა და სხვა საზოგადოებრივი გაერთიანებების, რელიგიური კონფესიებისა თუ სხვა სოციალურად განკერძოებული და ამასთან სოციალურად აქტიური ჯგუფების და საქართველოს სახელმწიფოს ურთიერთდამოკიდებულების კონსტიტუციურ-სამართლებრივ საკითხებს, საქართველოს კონსტიტუციურ-სამართლებრივი კანონმდებლობით გათვალისწინებულ უშუალო და წარმომადგენლობითი დემოკრატიის რეალიზაციის ფორმებსა და საშუალებებს, საქართველოს სახელმწიფო ხელისუფლების ჰორიზონტალური (სახელმწიფო ხელისუფლების ორგანოთა ინსტიტუციონალური და ფუნქციური) და ვერტიკალური განაწილების კონსტრუქციებს, საქართველოს პრეზიდენტის, საქართველოს პარლამენტის, საქართველოს მთავრობის კონსტიტუციურ-სამართლებრივ სტატუსს, ფორმირების/არჩევის წესს, კომპეტენციებს, უფლებამოსილებათა განხორციელების თავისებურებებს, სასამართლო ხელისუფლების კონსტიტუციურ-სამართლებრივი ორგანიზაციის თავისებურებებს, საკონსტიტუციო სასამართლოს სტატუსს, ფორმირების წესს, უფლებამოსილებებსა და კონსტიტუციური სამართალწარმოების თავისებურებებს; აჭარის და აფხაზეთის ავტონომიური რესპუბლიკების კონსტიტუციურ-სამართლებრივ სტატუსს; საქართველოს სახელმწიფო ხელისუფლებისა და ადგილობრივი თვითმმართველობის გამიჯვნისა და ურთიერთმიმართების საკითხებს.  **ცოდნის პრაქტიკაში გამოყენების უნარი**  სასწავლო კურსის წარმატებით დაძლევის შემთხვევაში სტუდენტს შეუძლია კონსტიტუციურ-სამართლებრივი პრობლემების იდენტიფიცირება, მათი გადაწყვეტისათვის შეუძლია მოიძიოს ნორმატიული საფუძვლები, განმარტოს და გამოიყენოს ისინი; სტუდენტს შეუძლია კონსტიტუციურ-სამართლებრივი შინაარსის დოკუმენტების (ნორმატიული აქტის პროექტის, განმარტებითი ბარათის, საკონსწტიტუციო სარჩელის/წარდგინების) შედგენა და სხვ. შეუძლია საქართველოს სახელმწიფოს მოწყობის, საქართველოს საარჩევნო სისტემის, უნდობლობის ვოტუმის გამოცხადების, კონტრასიგნაციის ინსტიტუტის და სხვა თემებზე სამოდელო პროექტების შექმნა, საქართველოს კონსტიტუციური კანონმდებლობის სრულყოფისა და მოდერნიზების თავისეული ნორმატიული კონსტრუქციებისა და პროექტების შედგენა.  **დასკვნის უნარი**  სტუდენტს შეუძლია კონსტიტუციურ-სამართლებრივი შინაარსის მონაცემების შეგროვება, ამ მონაცემებისა და სიტუაციების (ფაქტობრივი გარემოებების) გაანალიზება, კონსტიტუციურ-სამართლებრივი შეფასება, განმარტება, მათ შესახებ არგუმენტირებულ მსჯელობა და დასაბუთებული დასკვნების ჩამოყალიბება, კონსტიტუციურ-სამართლებრივი პრობლემის მრავალმხრივი ხედვისა და ანალიზის საფუძველზე მისი გადაწყვეტის თეზისის განვითარებასა და შერჩეული მიდგომის დასაბუთება. სტუდენტს გამოუმუშავდა უნარი საქართველოს კონსტიტუციური სამართლის სასწავლო კურსის ფარგლებში მიღებული ცოდნის საფუძველზე განახორციელოს ცალკეულ კონსტიტუციურ-სამართლებრივი ინსტიტუტების სამართლებრივი მრავალფაქტორული ანალიზი და მიღებული შედეგების ფონზე განსაზღვროს საქართველოს კონსტიტუციური წყობის თავისებურებები, ცნებითი კატეგორიებით დაახასიათოს საქართველოს კონსტიტუციური სამართლის ცალკეული ინსტიტუტების თავისებურებები, იმსჯელოს საქართველოს სახელმწიფოს კონსტიტუციური კონსტრუქციის ნეგატიური და პოზიტიური მომენტების თაობაზე.    **კომუნიკაციის უნარი**  ამ სასწავლო კურსის ფარგლებში სტუდენტს მოუწევს საკანონმდებლო საინფორმაციო-საძიებო, ასევე საკომუნიკაციო ტექნოლოგიებს გამოყენება და მათი შემოქმედებითად გამოყენება; სწავლებისას გამოყენებული მეთოდების გათვალისწინებით, მას ასევე გამოუმუშავდება აუდიტორიასთან ინტერაქტიული კომუნიკაციის (პრეზენტაციების, მოხსენებების გაკეთება და სხვ.), ასევე მასალის დამოუკიდებლად მოძიების უნარ-ჩვევები (მაგ., სოკრატეს მეთოდის გამოყენებისას).  **სწავლის უნარი**  სტუდენტს გამოუმუშავდა საკანონმდებლო ცვლილებების, საკონსტიტუციო სასამართლოს პრაქტიკის, კონსტიტუციური სამართლის მეცნიერების სიახლეების მიდევნების უნარი, შეუძლია დაადგინოს არსებული ინფორმაციის წყაროები (ბიბლიოგრაფია, დოკუმენტები, ვებგვერდები და ა.შ.), შეუძლია მოიძიოს დამატებითი ინფორმაცია; აქვს ცოდნის დამოუკიდებლად და მუდმივად განახლება-გაღრმავების უნარი.  **ღირებულებები**  სასწავლო კურსის ფარგლებში მასალის შესწავლა და გაანალიზება, საგნის ფარგლებში ძირითადი და დამატებითი ლიტერატურის გაცნობა ხელს შეუწყობს სტუდენტში ისეთი ღირებულებების ფორმირებას, როგორიცაა, სამართლიანობა, თანასწორუფლებიანობა და თანასწორობა, თავისუფლება, კანონიერება, დემოკრატიულობა, საჯაროობა, ადამიანის უფლებათა უზენაესობა, კერძოდ სახელმწიფოსა და პიროვნებას შორის ურთიერთობისას პიროვნების უპირატესობა და სახელმწიფოს სამართლით შებოჭვა და სხვ. სასწავლო კურსი შინაარსობრივად წვლილს შეიტანს სტუდენტის სწრაფვაში ზემოაღნიშნული ღირებულებების დამკვიდრების თვალსაზრისით, მისი პროფესიული საქმიანობისას, აგრეთვე პრაქტიკული საქმიანობისას სამართლებრივი ეთიკის ნორმების დაცვის მენტალობის ფორმირებაში. |
| **სწავლებისა და სწავლის მეთოდები** | საქართველოს კონსტიტუციური სამართლის სწავლებისას გამოიყენება ინფორმაციულ-განმავითარებელი, აგრეთვე სწავლების ისეთი აქტიური მეთოდები როგორიცაა პრობლემურ-გამოკვლევითი, რეპროდუქციისა და შემოქმედებითი ჯგუფის მეთოდები. აღნიშნული მეთოდების გამოყენებით ხდება სწავლების ინტენსიფიკაცია (აქტივიზაცია), რაც სტუდენტში ახდენს შემეცნებითი საქმიანობის განვითარებასა და სტიმულირებას, აჩვევს მას იაზროვნოს პროფესიულად. აღნიშნული მეთოდების გამოყენება მიზნად ისახავს დააინტერესოს სტუდენტი, შემოქმედებითად აქტიური და დამოუკიდებელი გახადოს იგი ცოდნის მარაგის დაგროვების პროცესში. ამასთან, სტუდენტს უნდა დაუგროვდეს ცოდნის მარაგი არა მხოლოდ კონსტიტუციური სამართლის ინსტიტუტების ფორმალურ-იურიდიული (ნორმატიული) ასპექტების თაობაზე, არამედ ფაქტობრივი კონსტიტუციურ-სამართლებრივი ურთიერთობების შესახებაც.  სტუდენტისათვის რეკომენდირებულია აქტიურობა, ლექციაში მონაწილეობა. სტუდენტმა უნდა იცოდეს, რომ შეცდომების დაშვება სწავლის საუკეთესო გზაა, ამიტომ იგი არ უნდა მოერიდოს აუდიტორიის წინაშე შეცდომების დაშვებას. მან თავისუფლად უნდა დასვას კითხვები, გააკეთოს კომენტარი.  კვალიფიციური კადრების მომზადების აუცილებლობა განაპირობებს, სწავლების პროცესში სწავლების ისეთი აქტიური მეთოდების დანერგვას, რაც აიძულებს სტუდენტს იყოს აქტიური და იაზროვნოს (იძულებითი აქტიურობა) მოსწონს მას ეს თუ არა. ეს ლექციის წამყვან პროფესორს დაეხმარება გაიგოს რამდენად კარგად აღიქვა ამა თუ იმ სტუდენტმა, მთლიანად აუდიტორიამ მიმდინარე მასალა, რა ცვლილებების შეტანა იქნება საჭირო ახსნის პროცესში, რომელი მეთოდის გამოყენებაა უფრო ეფექტური ამა თუ იმ თემის გარჩევისას.  სტუდენტს განემარტება, რომ ლექციის წამყვანი პროფესორის ან/და მითითებულ ძირითად, დამხმარე ან დამატებით ლიტერატურაში ავტორთა მსჯელობა ამა თუ იმ კონსტიტუციურ-სამართლებრივ ინსტიტუტზე, კონსტრუქციასა თუ მოდელზე არ არის უდავო ჭეშმარიტება და მას თავისუფლად შეუძლია იგი სადავო გახადოს, თვითონ მოიძიოს ცოდნის მარაგი, იაზროვნოს, ჩამოაყალიბოს საკუთარი პოზიცია, დასკვნები, შექმნას საკუთარი ნორმატიული პროექტები. საქართველოს კონსტიტუციური სამართლის სწავლების აქტიური მეთოდების გამოყენება მიზნად ისახავს სტუდენტში, როგორც მომავალ იურისტში პროფესიული უნარ-ჩვევების გამომუშავებასა და განვითარებას, და არა მხოლოდ გამზადებული ინფორმაციის (ცოდნის მარაგის) მიწოდებას.  **მეთოდები:**  - ვერბალური და წერითი მუშაობის მეთოდები;  - წიგნის დამუშავების მეთოდი;  - დისკუსია/დებატები;  - ჯგუფური (collaborative) მუშაობა – ამ მეთოდით სწავლების დროს სტუდენტები იყოფიან ჯგუფებად და მათ ეძლევათ სასწავლო დავალებები. ჯგუფის წევრები ინდივიდუალურად ამუშავებენ საკითხს და პარალელურად უზიარებენ მას ჯგუფის დანარჩენ წევრებს. დასახული ამოცანიდან გამომდინარე შესაძლებელია ჯგუფის მუშაობის პროცესში წევრებს შორის მოხდეს ფუნქციების გადანაწილება. ეს სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში;  - პრობლემაზე დაფუძნებული სწავლება (PBL) – აღნიშნული სასწავლო მეთოდი ახალი ცოდნის მიღებისა და ინტეგრაციის პროცესის საწყის ეტაპად პრობლემის დასმას იყენებს;  - ევრისტიკული მეთოდი – ეფუძნება სტუდენტების წინაშე დასმული ამოცანის ეტაპობრივ გადაწყვეტას. ეს ამოცანა სწავლების პროცესში ფაქტების დამოუკიდებლად დაფიქსირებისა და მათ შორის კავშირების დანახვის გზით ხორციელდება;  - შემთხვევის ანალიზი (Case study) – პროფესორი სტუდენტებთან ერთად ლექციაზე განიხილავს კონკრეტულ შემთხვევებს (მაგალითად, კაზუსს), რომლებიც ყოველმხრივ და საფუძვლიანად შეისწავლიან საკითხს;  - გონებრივი იერიში (Brain storming) – ეს მეთოდი გულისხმობს კონკრეტული თემის ფარგლებში კონკრეტული საკითხის/პრობლემის შესახებ მაქსიმალურად მეტი, სასურველია რადიკალურად განსხვავებული  აზრის, იდეის ჩამოყალიბებასა და გამოთქმის ხელშეწყობას. აღნიშნული მეთოდი ხელს უწყობს პრობლემისადმი შემოქმედებითი მიდგომის განვითარებას.  - დემონსტრირების მეთოდი – ეს მეთოდი ინფორმაციის ვიზუალურად წარმოდგენას გულისხმობს. შედეგის მიღწევის თვალსაზრისით ის საკმაოდ ეფექტურია. ხშირ შემთხვევაში მასალა ერთდროულად აუდიო და ვიზუალური გზით მიეწოდება სტუდენტებს. შესასწავლი მასალის დემონსტრირება შესაძლებელია განხორციელდეს როგორც პროფესორის, ისე სტუდენტის მიერ. ეს მეთოდი თვალსაჩინოს ხდის სასწავლო მასალის აღქმის სხვადასხვა საფეხურს, აკონკრეტებს იმ სამუშაოს, რომლის შესრულება მოუწევთ სტუდენტებს დამოუკიდებლად;  - ინდუქცია, დედუქცია, ანალიზი და სინთეზი:  - ახსნა-განმარტებითი მეთოდი – ეფუძნება მსჯელობას მოცემული საკითხის ირგვლივ. პროფესორს მასალის გადმოცემისას მოჰყავს კონკრეტული მაგალითი, რომლის დაწვრილებით განხილვაც ხდება მოცემული თემის ფარგლებში;  - ქმედებაზე ორიენტირებული სწავლება – მოითხოვს პროფესორისა და სტუდენტის აქტიურ ჩართულო-  ბას სწავლების პროცესში, სადაც განსაკუთრებულ დატვირთვას იძენს თეორიული მასალის პრაქტიკული ინტერპრეტაცია.  - კონსტიტუციურ ინსტიტუციათა ისტორიულ-სამართლებრივი ანალიზის მეთოდი.  **ლექციის ჩატარების მეთოდები :**  ლექციის ჩატარებისას გამოიყენება სწავლების სხვადასხვა მეთოდები სინთეზურად ან კონკრეტულად, იმისდა მიხედვით, თუ რა თემაა ლექციის საგანი. ამასთან, ლექტრომა თემის გარჩევისას, ლექციის სხვადასხვა ნაწილში შეიძლება მიმართოს:  - მონოლოგურ მეთოდს;  - მსჯელობით მეთოდს;  - დიალოგის მეთოდს;  - ევრისტიკული ამოცანის დასმის მეთოდს;  - გამოსაკვლევი ამოცანის დასმის მეთოდს.  ყველა ზემოაღნიშნული მეთოდის გამოყენებით ლექცია შეიძენს პრობლემური ლექცია-დიალოგის ფორმას, რაც მიზნად ისახავს სასწავლო გეგმით გათვალისწინებული მასალის პრობლემურ სწავლებასა და ლექციისათვის პრობლემურ-გამოკვლევითი შინაარსის მიცემას.  - ე.წ. „სოკრატეს მეთოდს“, რომელზე დაყრდნობითაც: სტუდენტს არ ეძლევა გამზადებული პასუხები სალექციო თემად აღებულ კონსტიტუციურ-სამართლებრივ ინსტიტუტზე ლექტორის მონოლოგის ფორმით, არამედ ლექციის წამყვანი პროფესორის დახმარებით იმართება დისკუსია/დებატები, რა დროსაც სტუდენტი თვითონ დამოუკიდებლად აყალიბებს საკუთარ ლოკიგურ, ნორმატიულად გამართულ, კონსტიტუციური სამართლის ცნებათა და კატეგორიათა აპარატით (ლექსიკონით) დაკვალიფიცირებულ და დასაბუთებულ პოზიციასა თუ კომენტარს. ამ დროს ლექტორი ცდილობს, ლოგიკურ ჯაჭვად, გააზრებულად და თანმიმდევრულად დასმული (თუნდაც შეცდომაში შემყვანი) კითხვებით, დაეხმაროს ჯგუფს, მივიდეს განსახილველი თემის ფარგლებში დამკვიდრებული კონსტიტუციურ-სამართლებრივი მოდელების, კონსტრუქციების, სქემების პოზიტიური და ნეგატიური მახასიათებლების, განსაკუთრებული თავისებურებებისა და საერთო ნიშნების, ნორმატიული თვალსაზრისით ჯერ კიდევ გადასაჭრელ პრობლემათა დანახვამდე და ჩამოყალიბებამდე, რათა მათ შეძლონ საკუთარი პოზიციის ფორმირება შესწავლის ობიექტზე, ისმინება და ანალიზდება ცალკეულ სტუდენტთა განსაკუთრებული განსხვავებულ აზრი.  გასარჩევი თემის შესაბამისად, აგრეთვე უნივერსიტეტის მატერიალურ-ტექნიკური შესაძლებლობების გათვალისწინებით ლექტორი ლექციის დაგეგმვისას იყენებს სწავლების ზოგადი მეთოდებიდან შესაბამის კომპლექსს, მხედველობაშია: ილუსტრაციული ახსნა (გამოყენებული იქნება მულტიმედიური და პროექტირების საშუალებები: სლაიდები, ანიმაციები და ვიდეოკლიპები კონსტიტუციურ-სამართლებრივი პროცესების შესახებ, სქემები, ცხრილები, დიაგრამები კითხვის ნიშნებით გაუშიფრავად).  **სამუშაო ჯგუფში სწავლების მეთოდები**  სამუშაო ჯგუფში მუშაობისას სწავლების სხვა მეთოდებთან ერთად გამოყენებულ უნდა იქნას სწავლების ისეთი ფორმა, როგორიცაა -სემინარი-კონფერენცია: სტუდენტის მიერ ინდივიდუალურად წერილობით შესრულებული საშინაო დავალების (თეორიული მოდელის) წარმოდგენა მოხსენება-პრეზენტაციის (სასურველია მულტიმედიური და ინტერნეტ-ტექნოლოგიათა გამოყენებით (PowerPoint) ან/და სქემების, ცხრილების ფორმით) სახით და მისი გარჩევა, რა დროსაც ჯგუფი გამოდის როგორც საექსპერტო საბჭო, რომელიც უნდა ეპაექროს მომხსენებელს და შევიდეს მასთან დისკუსიაში.  შესაძლებელია აგრეთვე, სიტუაციურ-იმიტაციური მოდელირების მეთოდის საფუძველზე, სამუშაო ჯგუფში როლების განაწილება (მაგალითად, იმიტაციურ საკონსტიტუციო სასამართლოს სხდომაზე, ან პარლამენტის პლენარულ სხდომაზე კანონპროექტის განხილვის ან პრეზიდენტისათვის იმპიჩმენტის გამოცხადების ან მთავრობისათვის უნდობლობის ვოტუმის გამოცხადების საკითხზე და სხვ.), რა დროსაც სტუდენტებს ეძლევათ დავალებად ასისტენტ-პროფესორის მიერ წინასწარ მომზადებული ქეისი (საქმე) გასარჩევად (ჯგუფის მომზადებისა და ინტელექტუალური პოტენციალის გათვალისწინებით არ გამოირიცხება ქეისის ჯგუფის მიერ შექმნაც). ამ ფორმის სემინარზე გამოიყენება დედუქციური მეთოდი, როცა სტუდენტთა ჯგუფს ეძლევა საშუალება ჩაატაროს საქმის დამოუკიდებელი გამოკვლევა. იმიტაციური მოდელირების ფარგლებში სტუდენტები ამზადებენ მოხსენებებს, დასკვნებს, პროექტებს, დგება სხდომის ანგარიში და სხვ. |

**დანართი 1**

**სასწავლო კურსის შინაარსი**

|  |  |  |  |
| --- | --- | --- | --- |
| **N** | **ლექციის თემა** | **გამოსაყანაბელი ლიტერატურა/ ნორმატიული მასალა** | **ლექ./**  **სამ. ჯგ.** |
| 1 | **საქართველოს კონსტიტუციური სამართლის საგანი, სისტემა, პრინციპები, წყაროები; კონსტიტუციურ-სამართლებრივი ურთიერთობები.** საქართველოს კონსტიტუციური სამართალი, როგორც ქართული სამართლისა და კანონმდებლობის დარგი, მეცნიერება და სასწავლო დისციპლინა. საქართველოს კონსტიტუციური სამართლის სისტემა, ძირითადი პრინციპები, ინსტიტუტები და ნორმები, საქართველოს კონსტიტუციური სამართლის წყაროები და მათი კლასიფიკაცია; კონსტიტუციურ-სამართლებრივი ურთიერთობების ნიშნები, კლასიფიკაცია და ელემენტები. | ა. დემეტრაშვილი, ი. კობახიძე, კონსტიტუციური სამართალი / კარი 1  „ნორმატიული აქტების შესახებ“ საქართველოს კანონი | 2/1 |
| 2 | **საქართველოს** **კონსტიტუცია და კონსტიტუციონალიზმის განვითარება საქართველოში.** საქართველოს 1995 წლის კონსტიტუციის სტრუქტურა და შინაარსი; მიერთებული ნაწილები, კონსტიტუციური წყობის პრინციპები, მიღებისა და გადასინჯვის წესი. კოლიზიები და ხარვეზები საქართველოს კონსტიტუციაში. 1995 წლის კონსტიტუცია 2004 წლის 6 თებერვლის შესწორებებამდე და მას შემდეგ; 1995 წლის კონსტიტუციის შინაარსი 2013 წლის ოქტომბრის საპრეზიდენტო არჩევნების შემდგომ; კონსტიტუციონალიზმის ტრადიციები საქართველოში. საქართველოს კონსტიტუციები: 1921 წლის 21 თებერვლის კონსტიტუცია, 1922 წლის 2 მარტის კონსტიტუცია, 1927 წლის 4 აპრილის კონსტიტუცია, 1937 წლის 13 თებერვლის კონსტიტუცია, 1978 წლის 15 აპრილის კონსტიტუცია, საქართველოს კანონი „სახელმწიფო ხელისუფლების შესახებ“. | ა. დემეტრაშვილი, ი. კობახიძე, კონსტიტუციური სამართალი / კარი 2  საქართველოს კონსტიტუცია | 2/1 |
| 3 | **საქართველოს კონსტიტუციური წყობის საფუძვლები.** სუვერენიტეტი, დამოუკიდებლობა, ერთიანობა და განუყოფლობა, დემოკრატიული წყობილება, რესპუბლიკანიზმი, უფლებამოსილებათა გამიჯვნის პრინციპის საფუძველზე საქართველოს ტერიტორიული სახელმწიფოებრივი მოწყობის პრინციპი, ადგილობრივი თვითმმართველობის პრინციპი, სახალხო სუვერენიტეტის პრინციპი, სამართლებრივი სახელმწიფოსა და ხელისუფლების დანაწილების პრინციპები, ხალხისა და სახელმწიფოს ადმიანის უფლებებითა და თავისუფლელებით შეზღუდვის პრინციპი, სოციალური სახელმწიფოს პრინციპი, საერო სახელმწიფოს პრინციპი. საქართველოს სახელმწიფოს სიმბოლიკა: დროშა, გერბი, ჰიმნი, სახელმწიფო ენა, დედაქალაქი. | ა. დემეტრაშვილი, ი. კობახიძე, კონსტიტუციური სამართალი / კარი 2, კარი 6  საქართველოს კონსტიტუცია / პრეამბულა, თავი 1  კონსტიტუციური შეთანხმება,  საქართველოს სახელმწიფო დროშის, გერბის და ჰიმნის შესახებ საქართველოს ორგანული კანონები | 2/1 |
| 4-5 | **უშუალო დემოკრატიის ფორმები საქართველოში.** რეფერენდუმი, პლებისციტი, საყოველთაო სახალხო გამოკითხვა, სახალხო საკანონმდებლო და საკონსტიტუციო საკანონმდებლო ინიციატივები, საარჩევნო უფლება: აქტიური საარჩევნო უფლება, პასიური საარჩევნო უფლება, არჩევნების სახეები და პერიოდულობა, საქართველოს საარჩევნო სამართლის პრინციპები, სისტემები, საარჩევნო პროცესი და საარჩევნო პროცესის მონაწილეები. საარჩევნო პროცესის სტადიები; საქართველოს ცენტრალური სარჩევნო კომისიის სტატუსი და ფუნქციები. | ა. დემეტრაშვილი, ი. კობახიძე, კონსტიტუციური სამართალი / კარი 5  საქართველოს კონსტიტუცია / პრეამბულა, თავი 1/  საქართველოს საარჩევნო კოდექსი/  რეფერენდუმის შესახებ საქართველოს ორგანული კანონი | 4/2 |
| 6-7 | **საკანონმდებლო ხელისუფლება.** საქართველოს საპარლამენტო სამართალი, როგორც საქართველოს კონსტიტუციური სამართლის ინსტიტუტი. პარლამენტარიზმის განვითარება საქართველოში. საქართველოს პარლამენტი, როგორც საკანონმდებლო ხელისუფლების განმახორციელებელი სახელმწიფო ხელისუფლების უმაღლესი წარმომადგენლობითი ორგანო – კონსტიტუციურ-სამართლებრივი სტატუსი, მისი შემადგენლობა და სტრუქტურა, დამხმარე ორგანოები; საქართველოს პარლამენტის კომპეტენცია და განსაკუთრებულ უფლებამოსილებათა ჯგუფები; საქართველოს პარლამენტის ურთიერთდამოკიდებულება საქართველოს პრეზიდენტთან, საქართველოს პარლამენტის ურთიერთდამოკიდებულება საქართველოს მთავრობასთან; საკანონმდებლო პროცესი საქართველოს პარლამენტში; საქართველოს პარლამენტისადმი ანგარიშვალდებული სახელმწიფო ორგანოები; საქართველოს პარლამენტის წევრის სტატუსი. | ა. დემეტრაშვილი, ი. კობახიძე, კონსტიტუციური სამართალი / კარი 7  საქართველოს პარლამენტის რეგლამენტი | 4/2 |
| **პირველი შუალედური გამოცდა (მე-6 კვირას)** |  | 1 |
| 8-9 | **საქართველოს პრეზიდენტი.** პრეზიდენტის ინსტიტუტის აღმოცენება და განვითარება საქართველოში. საქართველოს პრეზიდენტი, როგორც სახელმწიფოს მეთაური და წარმომადგენელი საგარეო ურთიერთობებში (წარმომადგენლობითი ფუნქცია); საქართველოს პრეზიდენტი, როგორც აღმასრულებელი ხელისუფლების მონაწილე (აღმასრულებელი კომპეტენციები) და ურთიერთობა საქართველოს მთავრობასთან; კონტრასიგნაციის ინსტიტუტი; საქართველოს პრეზიდენტი, როგორც სამხედრო შეიარაღებული ძალების უმაღლესი მთავარსარდალი, საქართველოს ეროვნული უშიშროების საბჭო; საქართველოს პრეზიდენტის ურთიერთდამოკიდებულება საქართველოს პარლამენტთან და მისი კონსტიტუციური პრეროგატივები საქართველოს პარლამენტთან მიმართებაში; საქართველოს პრეზიდენტის ურთიერთდამოკიდებულება სასამართლო ხელისუფლებასთან და მისი კონსტიტუციური პრეროგატივები ამ სფეროში; საქართველოს პრეზიდენტის ნორმატიული აქტები; საქართველოს პრეზიდენტის ხელისუფლებრივი იურისდიქციის ვერტიკალური განვრცობის მასშტაბები. საქართველოს პრეზიდენტის სხვა უფლებამოსილებები; საქართველოს პრეზიდენტის იმპიჩმენტი. | ა. დემეტრაშვილი, ი. კობახიძე, კონსტიტუციური სამართალი / კარი 8  საქართველოს კონსტიტუცია/  საქართველოს ორგანული კანონი „ეროვნული უშიშროების საბჭოს შესახებ“ | 4/2 |
| 10-11 | **საქართველოს მთავრობა.** საქართველოს მთავრობის კონსტიტუციურ-სამართლებრივი სტატუსი, სტრუქტურა და შემადგენლობა; საქართველოს მთავრობის ფორმირების წესი; საქართველოს მთავრობის კომპეტენცია; საქართველოს უპორტფელო მინისტრები; საქართველოს პრემიერ-მინისტრი; საქართველოს მთავრობის გადადგომა, მთავრობის მიერ უფლებამოსილების მოხსნა და საქართველოს მთავრობის გადაყენების წესი: უნდობლობის ვოტუმის გამოცხადება; საქართველოს მთავრობის საქართველოს პარლამენტის შინაშე ანგარიშვალდებულების ფორმები; საქართველოს მთავრობის სამართლებრივი აქტები. საქართველოს პროკურატურა, როგორც აღმასრულებელი ხელისუფლების ნაწილი; აღმასრულებელი ხელისუფლების წარმომადგენლობა საქართველოს ადმინიტრაციულ-ტერიტორიულ ერთეულებში (სახელმწიფო რწმუნებულის - გუბერნატორის ინსტიტუტი) | ა. დემეტრაშვილი, ი. კობახიძე, კონსტიტუციური სამართალი / კარი 9/  საქართველოს კონსტიტუცია/  საქართველოს კანონი „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“/  საქართველოს კანონი პროკურატურის შესახებ/  სახელმწიფო რწმუნებულის - გუბერნატორის დებულება | 4/2 |
| **მეორე შუალედური გამოცდა (მე-11 კვირას)** |  | 1 |
| 12 | **სასამართლო ხელისუფლების ორგანიზაცია საქართველოში - ნაწილი 1.** მართლმსაჯულების განხორციელების კონსტიტუციური საფუძვლები; მოსამართლე, სასამართლო, საქართველოს საერთო სასამართლოების კონსტიტუციურ-სამართლებრივი დახასიათება და სისტემა; მოსამართლეთა სამართლებრივი სტატუსი; საქართველოს საერთო სასამართლოების მოსამართლეთა დისციპლინარული პასუხისმგებლობა და დისციპლინარული სამართალწარმოება; საერთო სასამართლოების საქმიანობის უზრუნველყოფა; საქართველოს იუსტიციის უმაღლესი საბჭო – სტატუსი, ფუნქციები, შემადგენლობა და უფლებამოსილებები. | ა. დემეტრაშვილი, ი. კობახიძე, კონსტიტუციური სამართალი / კარი 10/  საქართველოს კონსტიტუცია/  საერთო სასამართლოების შესახებ საქართველოს ორგანული კანონი | 2/1 |
| 13 | **სასამართლო ხელისუფლების ორგანიზაცია საქართველოში - ნაწილი 2.** კონსტიტუციური კონტროლის ინსტიტუციონალური ორგანიზაცია და დამკვიდრება საქართველოში; საქართველოს საკონსტიტუციო სასამართლო – კონსტიტუციურ-სამართლებრივი სტატუსი, შექმნის წესი და შემადგენლობა, ფუნქციები და კომპეტენცია. კონსტიტუციური სამართალწარმოების წესი. საქართველოს საკონსტიტუციო სასამართლოს წევრთა სოციალური დაცვის გარანტიები. | ა. დემეტრაშვილი, ი. კობახიძე, კონსტიტუციური სამართალი / კარი 10/  საქართველოს კონსტიტუცია/  საქართველოს ორგანული კანონი „საქართველოს საკონსტიტუციო სასამართლოს შესახებ“/  საქართველოს კანონი „საკონსტიტუციო სამართალწარმოების შესახებ“ | 2/1 |
| 14 | **საქართველოს სახელმწიფოს ტერიტორიული ორგანიზაციის მოდელი.** საქართველოს სახელმწიფოებრივ-ტერიტორიული მოწყობისკონსტიტუციური დებულებები და საქართველოს სახელმწიფო ხელისუფლების განსაკუთრებულ გამგებლობას მიკუთვნებული საკითხები; ავტონომიის შექმნა აფხაზეთში, აჭარასა და ცხინვალის რეგიონში, ამ უკანასკნელში სამხრეთ ოსეთის ავტონომიური ოლქის გაუქმება. აფხაზეთის ავტონომიური რესპუბლიკის 1978 წლის კონსტიტუცია. აფხაზეთის ავტონომიური რესპუბლიკის ფაქტობრივი და იურიდიული სტატუსების შედარებითი ანალიზი; აჭარის ავტონომიური რესპუბლიკის სტატუსის შესახებ საქართველოს კონსტიტუციური კანონი და აჭარის არ კონსტიტუცია. სახელისუფლო ორგანოთა სისტემა აჭარაში. აფხაზეთისა და აჭარის ავტონომიური რესპუბლიკების მონაწილეობა საქართველოს სახელმწიფო ხელისუფლების განხორციელების პროცესში. ცხინვალის რეგიონის ფაქტობრივი სტატუსის სამართლებრივი დახასიათება; სამხარეო მოწყობის ლეგიტიმაციის საკითხი. საქართველოს ადმინისტრაციული-ტერიტორიული დაყოფა და ოკუპირებული ტერიტორიები. | ა. დემეტრაშვილი, ი. კობახიძე, კონსტიტუციური სამართალი / კარი 4/  საქართველოს კონსტიტუცია/  აჭარის არ კონსტიტუცია  საქართველოს კონსტიტუციური კანონი „აჭარის ავტონომიური რესპუბლიკის სტატუსის შესახებ“/  აფხაზეთის არ 1978 წლის კონსტიტუცია/  „ოკუპირებუოლი ტერიტორიების შესახებ“ საქართველოს კანონი/  „ყოფილ სამხრეთ ოსეთის ავტონომიურ ოლქში კონფლიქტის მშვიდობიანი მოგვარებისათვის სათანადო პირობების შექმნის შესახებ“ საქართველოს კანონი | 2/1 |
| 15 | **ადგილობრივი თვითმმართველობა საქართველოში.** “ადგილობრივი თვითმმართველობის ევროპული ქარტია”, “ადგილობრივი თვითმმართველობის შესახებ” საქართველოს ორგანული კანონი, ადგილობრივი თვითმმართველი ერთეულების სტატუსი, სახეები, კომპეტენცია, ქონება, ეკონომიკური საქმიანობა; ადგილობრივი თვითმმართველობის წარმომადგენლობითი ორგანოებისა და აღმსარულებელი ორგანოების შემადგენლობა და მუშაობის წესი. “საქართველოს დედაქალაქის – თბილისის შესახებ” საქართველოს კანონი. ადგილობრივი თვითმმართველობის გარანტიები. | ა. დემეტრაშვილი, ი. კობახიძე, კონსტიტუციური სამართალი / კარი 11/  საქართველოს კონსტიტუცია/  “ადგილობრივი თვითმმართველობის ევროპული ქარტია”/  “ადგილობრივი თვითმმართველობის შესახებ” საქართველოს ორგანული კანონი/  “საქართველოს დედაქალაქის – თბილისის შესახებ” საქართველოს კანონი | 2/1 |
| 16-17 | **დასკვნითი გამოცდა** |  | 3 |
| 18-19 | **დამატებითი გამოცდა** |  |  |